Video: Nuwe wêreldrekord vir kameelperd-maJang-Soon en die nuwe kalfie Beamptes by ŉ safaripark in Suid-Korea sê ŉ kameelperd het pas geboorte geskenk aan haar 18e kalf. Beamptes van die Samsung Everland-safaripark het Maandag in ŉ verklaring gesê dié geboorte is ŉ nuwe wêreldrekord. Jang-Soon, die kameelperd, het die vorige rekord met ŉ kameelperd van Parys in Frankryk gedeel. Kameelperde in Melbourne, Australië en San Diego in Amerika het elk 16 kalwe gebaar. Everland sê hy beplan om die rekord te laat sertifiseer deur ŉ groep wat ŉ wêreldwye databasis hou van diere in ŉ dieretuin. Die kalf is Sondag op Jang-Soon se 27ste verjaarsdag gebore. Kameelperde het ŉ gemiddelde lewensverwagting van 25 jaar, alhoewel kameelperde in aanhouding gewoonlik langer leef.